[Video] Man steek homself aan die brand vir kompetisie‘n Skermskoot uit die video ŉ Russiese man sterk in die hospitaal aan nadat hy tweedegraadse brandwonde opgedoen het toe hy homself aan die brand gesteek het om ŉ £280-prys in ŉ ski-kompetisie te wen. Anton Redkov (26) is Maandag na die hospitaal gehaas nadat hy vlambare vloeistof op sy kostuum uitgegooi en homself aan die brand gesteek het. Hy het deelgeneem aan ŉ winter ski-kompetisie in Kemerovo in die westelike gedeelte van Rusland en wou glo soos ŉ “vuurengel” lyk toe hy oor die wenstreep ski. Redkov het van ŉ styl afdraand geski voordat hy in ŉ yskoue poel water geland het, maar volgens toeskouers was die vlambare vloeistof só sterk dat dit vir etlike sekondes in die water aanhou brand het. Die professionele skiër het self uit die water opgestaan voor hy deur nooddienste te hulp gesnel en na ŉ hospitaal gehaas is. Redkov het die eerste plek in die kompetisie behaal. Vroeër verlede maand is ŉ man van die Dominikaanse Republiek aan alkoholvergiftiging oorlede toe hy ŉ hele bottel vodka gedrink het as deel van ŉ kompetisie. https://youtu.be/MP_EVE4cqeA